ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി പാപുവ ന്യൂ ഗിനിയയിലെ പോർട്ട് മോറെസ്ബിയിൽ എത്തി
പ്രധാനമന്ത്രി ശ്രീ നരേന്ദ്ര മോദി 2023 മെയ് 21-ന് വൈകുന്നേരം പോർട്ട് മോറെസ്ബിയിൽ എത്തി. പാപുവ ന്യൂ ഗിനിയ പ്രധാനമന്ത്രി ജയിംസ് മറേപ് നേരിട്ട് വിമാനത്താവളത്തിൽ എത്തി പ്രധാനമന്ത്രി ശ്രീ , മോദിയെ സ്വീകരിച്ചു. 19 തോക്കുകളുടെ സല്യൂട്ട്, ഗാർഡ് ഓഫ് ഓണർ എന്നിവ പ്രധാനമന്ത്രി മോദിക്ക് നൽകി.
ഇതാദ്യമായാണ് ഒരു ഇന്ത്യൻ പ്രധാനമന്ത്രി പാപുവ ന്യൂ ഗിനിയ സന്ദർശിക്കുന്നത്. പസഫിക് ദ്വീപ് രാജ്യങ്ങളുമായുള്ള ഇന്ത്യയുടെ അടുത്ത സൗഹൃദത്തിന് അടിവരയിടുന്നതാണ് സന്ദർശനം.
ND
മന്ത്രിസഭ
ഇന്ത്യയുടെ ശാസ്ത്ര സാങ്കേതിക വകുപ്പും സിംഗപ്പൂരിലെ വ്യാപാര വ്യവസായ മന്ത്രാലയവും തമ്മില് ശാസ്ത്ര, സാങ്കേതിക നൂതനാശയ മേഖലകളിലെ സഹകരണം സംബന്ധിച്ച് ഏര്പ്പെട്ട ധാരണാപത്രത്തിന് കേന്ദ്രമന്ത്രിസഭ അംഗീകാരം നല്കി.
ഇന്ത്യന് റിപ്പബ്ലിക്കിലെ ശാസ്ത്ര സാങ്കേതിക വകുപ്പും സിംഗപ്പൂര് റിപ്പബ്ലിക് ഓഫ് ഗവണ്മെന്റിന്റെ വാണിജ്യ വ്യവസായ മന്ത്രാലയവും തമ്മില് ഒപ്പുവച്ച ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭയെ ധരിപ്പിച്ചു. ശാസ്ത്രം, സാങ്കേതികവിദ്യ, നൂതനാശയം എന്നീ മേഖലകളിലെ സഹകരണത്തിനായി 2022 ഫെബ്രുവരിയിലാണ് ധാരണാപത്രം ഒപ്പുവച്ചത്.
ഇരു രാജ്യങ്ങളിലും നൂതനാശയവും സംരംഭകത്വവും പ്രോത്സാഹിപ്പിക്കുന്നതിനും അതിലൂടെ പുതിയ സാങ്കേതിക വിദ്യ സൃഷ്ടിക്കലിനും മനുഷ്യശക്തിപരിശീലനത്തിനും സഹകരണത്തിലൂടെ പുതിയ ഐ.പി സൃഷ്ടിക്കുന്നതിലേക്കും നയിക്കുന്നതിനുള്ള ആവാസവ്യവസ്ഥ സൃഷ്ടിക്കുന്നതിനുള്ള സംവിധാനമാണ് എം.ഒ.യു നല്കുന്നത്.
ഈ സഹകരണത്തിന് കീഴില് നടപ്പിലാക്കുന്ന പ്രവര്ത്തനങ്ങളിലൂടെയുള്ള പുതിയ അറിവും സാങ്കേതിക വിദ്യ വികസനവും ആത്മനിര്ഭര് ഭാരതിന് ഉത്തേജനം നല്കും. ഇരു രാജ്യങ്ങളിലും നൂതനാശയവും സംരംഭകത്വവും പ്രോത്സാഹിപ്പിക്കുന്നതിനും അതിലൂടെ പുതിയ സാങ്കേതിക വിദ്യ സൃഷ്ടിക്കലിനും മനുഷ്യശക്തിപരിശീലനത്തിനും സഹകരണത്തിലൂടെ പുതിയ ഐ.പി സൃഷ്ടിക്കുന്നതിലേക്കും നയിക്കുന്നതിനുള്ള ആവാസവ്യവസ്ഥ സൃഷ്ടിക്കുന്നതിനുള്ള സംവിധാനവും എം.ഒ.യു നല്കും. ധാരണാപത്രത്തില് വിഭാവനം ചെയ്യുന്ന പ്രവര്ത്തനങ്ങളില് ഉള്പ്പെടുന്ന ഉല്പ്പന്ന വികസനവും സാങ്കേതിക വിനിമയവും പുതിയ സംരംഭങ്ങളും തൊഴിലവസരങ്ങളും സൃഷ്ടിക്കുന്നതിലേക്ക് നയിച്ചേക്കാം.
പൊതുവായ താല്പ്പര്യമുള്ള ശാസ്ത്രം, സാങ്കേതികവിദ്യ, നൂതനാശയ മേഖലകളില് ഇന്ത്യയും സിംഗപ്പൂരും തമ്മിലുള്ള സഹകരണം പ്രോത്സാഹിപ്പിക്കുകയും വികസിപ്പിക്കുകയും സുഗമമാക്കുകയും ചെയ്യുക എന്നതാണ് ഈ ധാരണാപത്രത്തിന്റെ ലക്ഷ്യം. ഗവേഷണം, നൂതനാശയം, സാങ്കേതിക വികസനം എന്നിവയില് പുരോഗതി കൈവരിക്കാന് കഴിയുന്ന പരസ്പര താല്പ്പര്യമുള്ള ഏത് മേഖലയിലും സഹകരണത്തിന് മുന്ഗണന നല്കും:
1. കൃഷിയും ഭക്ഷ്യ ശാസ്ത്രവും സാങ്കേതികവിദ്യയും;
2. പുരോഗമിച്ച നിര്മ്മാണവും എഞ്ചിനീയറിംഗും;
3. ഹരിത സമ്പദ്വ്യവസ്ഥ, ഊര്ജം, ജലം, കാലാവസ്ഥ, പ്രകൃതി വിഭവങ്ങള്;
4. വിവര ശാസ്ത്രം , ഉയര്ന്നുവരുന്ന സാങ്കേതികവിദ്യകള് ;
5. പുതിയ വസ്തുക്കള്; കൂടാതെ
6. ആരോഗ്യവും ബയോടെക്നോളജിയും. എന്നിവയും ഉള്പ്പെടും
പരസ്പര സമ്മതത്തിലൂടെ പൊതു താല്പ്പര്യമുള്ള മറ്റ് മേഖലകളും ഉള്പ്പെടുത്തും.
--ND--
(
പ്രധാനമന്ത്രിയുടെ ഓഫീസ്
കരസേനാ ദിനത്തിൽ സൈനികർക്ക് പ്രധാനമന്ത്രിയുടെ ആശംസ
കരസേനാ ദിനത്തിൽ പ്രധാനമന്ത്രി ശ്രീ നരേന്ദ്ര മോദി എല്ലാ കരസേനാംഗങ്ങൾക്കും, വിമുക്തഭടന്മാർക്കും അവരുടെ കുടുംബാംഗങ്ങൾക്കും ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
" എല്ലാ സൈനികർക്കും വിമുക്തഭടന്മാർക്കും അവരുടെ കുടുംബങ്ങൾക്കും കരസേനാ ദിനത്തിൽ ഞാൻ എന്റെ ആശംസകൾ അറിയിക്കുന്നു. ഓരോ ഇന്ത്യക്കാരനും നമ്മുടെ സൈന്യത്തിൽ അഭിമാനിക്കുകയും, നമ്മുടെ സൈനികരോട് എപ്പോഴും കൃതജ്ഞതയുള്ളവരായിരിക്കും. അവർ നമ്മുടെ രാജ്യത്തെ എല്ലായ്പ്പോഴും സുരക്ഷിതമായി സൂക്ഷിക്കുകയും പ്രതിസന്ധി ഘട്ടങ്ങളിൽ അവരുടെ സേവനം പരക്കെ പ്രശംസിക്കപ്പെടുകയും ചെയ്യുന്നു. "
On Army Day, I convey my best wishes to all army personnel, veterans and their families. Every Indian is proud of our Army and will always be grateful to our soldiers. They have always kept our nation safe and are widely admired for their service during times of crisis. pic.twitter.com/EJvbkb9bmD
— Narendra Modi  January 15, 2023
ശാസ്ത്ര സാങ്കേതിക മന്ത്രാലയം
CSIR-CCMB യുടെ ഡ്രൈ സ്വാബ് ഡയറക്ട് RT-PCR കോവിഡ് പരിശോധനയ്ക്ക് ഐസിഎംആർ അനുമതി
രാജ്യത്തെ SARS-CoV-2 പരിശോധന ശക്തിപ്പെടുത്തുന്നത് ലക്ഷ്യമിട്ട് ഹൈദരാബാദ് ആസ്ഥാനമായ സെന്റർ ഫോർ സെല്ലുലാർ ആൻഡ് മോളികുലർ ബയോളജി വികസിപ്പിച്ച ഡ്രൈ സ്വാബ് ഡയറക്ട് ആർടി-പിസിആർ പരിശോധനയ്ക്ക് ഐസിഎംആർ അനുമതി. CSIR നു കീഴിലെ സ്ഥാപനമായ CCMB വികസിപ്പിച്ച ഈ രീതി ലളിതവും വേഗതയേറിയതും ആണ്.
നിലവിലെ ഗോൾഡ് സ്റ്റാൻഡേർഡ് ആർടി-പിസിആർ പരിശോധനയുടെ ലളിത രൂപമായ ഇതിലൂടെ പരിശോധനകളുടെ എണ്ണം രണ്ട് മുതൽ മൂന്ന് ഇരട്ടി വരെ വർധിപ്പിക്കാൻ ആകും. ഇതിനായി പ്രത്യേകസൗകര്യങ്ങളും വേണ്ടതില്ല.
നിലവിലെ രീതിയിൽ നിന്നും വ്യത്യസ്തമായി ഡ്രൈ സ്വാബ് ഡയറക്ട് ആർടി-പിസിആർ രീതിയിൽ രോഗികളുടെ മൂക്കിൽ നിന്നും ഖരരൂപത്തിലുള്ള സ്രവമാണ് ശേഖരിക്കുന്നത്. ഇത് ഇവ കൈകാര്യം ചെയ്യുന്നത് കൂടുതൽ ലളിതമാക്കുകയും രോഗ പകർച്ച സാധ്യത കുറയ്ക്കുകയും ചെയ്യും.
കൂടാതെ സാമ്പിളിൽ നടത്തുന്ന ആർഎൻഎ ഐസൊലേഷൻ പ്രക്രിയ ഇതിൽ ആവശ്യമില്ല. സാമ്പിളിൻ മേലുള്ള ലളിതമായ ഒരു നടപടിയ്ക്ക് ശേഷം ഐസിഎംആർ നിർദ്ദേശിക്കുന്ന പരിശോധന കിറ്റ് ഉപയോഗിച്ചുള്ള ഡയറക്ട് ആർടി-പിസിആർ പരിശോധന നടത്താവുന്നതാണ്.
മന്ത്രിസഭ
ഉന്നതാധികാര ടെക്നോളജി ഗ്രൂപ്പ് രൂപീകരിക്കാന് മന്ത്രിസഭയുടെ അംഗീകാരം
ഒരുഉന്നതാധികാരടെക്നോളജി ഗ്രൂപ്പ്രൂപീകരിക്കാനുള്ള നിര്ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംഅംഗീകാരം നല്കി.
വിശദാംശങ്ങള്
കേന്ദ്ര ഗവണ്മെന്റിന്റെമുഖ്യശാസ്ത്രോപദേഷ്ടാവ് അദ്ധ്യക്ഷനായിഒരു 12 അംഗടെക്നോളജി ഗ്രൂപ്പ്രൂപീകരിക്കാനാണ് മന്ത്രിസഭ അംഗീകാരം നല്കിയിട്ടുള്ളത്. അത്യാധുനികസാങ്കേതികവിദ്യകള്, സാങ്കേതികവിദ്യാ ഉല്പ്പന്നങ്ങള്, സാങ്കേതികവിദ്യരൂപകല്പ്പനകള് ദേശീയലബോറട്ടറികളിലുംഗവണ്മെന്റിന്റെഗവേഷണവികസന സ്ഥാപനങ്ങളിലുംവികസിപ്പിക്കുന്ന ഇരട്ട ഉപയോഗമുള്ളസാങ്കേതികവിദ്യകളുടെവാണിജ്യവല്ക്കരണം, തിരഞ്ഞെടുക്കപ്പെട്ട സാങ്കേതികവിദ്യകളില്തദ്ദേശീയമാര്ഗ്ഗരേഖകള്വികസിപ്പിക്കല്, സാങ്കേതികവിദ്യാവികസനത്തിന് അനുയോജ്യമായവികസന പരിപാടികള്മുതലായവയില്അതത്സമയങ്ങളില് നയപരമായ ഉപദേശങ്ങള് നല്കുകയായിരിക്കും ഗ്രൂപ്പിന്റെചുമതല.
പ്രധാന ഗുണഫലങ്ങള്
ടെക്നോളജി ഗ്രൂപ്പ്താഴെപ്പറയുന്ന മേഖലകളില് ഉപദേശങ്ങള് നല്കും:
1. ഏതുതരംസാങ്കേതികവിദ്യയാണ്വികസിപ്പിക്കേണ്ടത്എന്നത്സംബന്ധിച്ച്ഒരുസാങ്കേതികവിദ്യാദാതാവിന് സാധ്യമായഏറ്റവുംമികച്ച ഉപദേശം നല്കുന്നതോടൊപ്പംസാങ്കേതികവിദ്യസ്വായക്തമാക്കുന്നതിനുള്ള തന്ത്രവും നിര്ദ്ദേശിക്കും.
2. നൂതന സാങ്കേതികവിദ്യകളുടെ ഉപയോഗത്തിലും നയപരമായവിഷയങ്ങളിലുംതദ്ദേശിയവൈദഗ്ധ്യംവികസിപ്പിക്കല്
3. പൊതുമേഖലാസ്ഥാപനങ്ങള്, ദേശീയലാബുകള്, ഗവേഷണസ്ഥാപനങ്ങള് എന്നിവയുടെസാങ്കേതികവിദ്യാവികസനത്തിന് സുസ്ഥിരതഉറപ്പാക്കുക.
നടത്തിപ്പ്തന്ത്രവുംലക്ഷ്യങ്ങളും
ടെക്നോളജി ഗ്രൂപ്പിന്റെ പ്രവര്ത്തനങ്ങളുടെമൂന്ന്മുഖ്യസ്തംഭങ്ങള് ഇവയാണ് :
1. നയപരമായ പിന്തുണ
2. സംഭരണ പിന്തുണ
3. ഗവേഷണവികസനങ്ങള്ക്കുള്ള പിന്തുണ
താഴെപ്പറയുന്നവടെക്നോളജി ഗ്രൂപ്പ്ലക്ഷ്യമിടുന്നു:
1. ഇന്ത്യയിലെഎല്ലാവ്യവാസായികമേഖലകളുടെയുംസുസ്ഥിരവികസനവും, സാമ്പത്തിക വളര്ച്ചയുംസാധ്യമാക്കാന് ഫലപ്രദവും, സുരക്ഷിതവും, അനുയോജ്യവുമായ നയങ്ങളും തന്ത്രങ്ങളുംഇന്ത്യയ്ക്കുണ്ടെന്ന്ഉറപ്പ്വരുത്തുക.
2. നൂതന സാങ്കേതികവിദ്യകളുടെഗവേഷണത്തിനുള്ള മുന്ഗണനകളും, തന്ത്രങ്ങളുംസംബന്ധിച്ച്ഗവണ്മെന്റിന് ഉപദേശം നല്കുക.
3. രാജ്യത്തുടനീളംവികസിപ്പിക്കുന്ന ഏറ്റവും പുതിയസാങ്കേതികവിദ്യകളെയും ഉല്പ്പന്നങ്ങളെയുംകുറിച്ചുള്ളഅറിവ്ലഭ്യമാക്കുക.
4. തിരഞ്ഞെടുത്ത സാങ്കേതികവിദ്യകളില്തദ്ദേശീയമാര്ഗ്ഗ രേഖകള്വികസിപ്പിക്കുക
5. ഡേറ്റ സയന്സ്, നിര്മ്മിതബുദ്ധി മുതലായ നൂതന സാങ്കേതികവിദ്യകളുടെഉപയോഗത്തിലും നയങ്ങളിലുംതദ്ദേശീയവൈദഗ്ധ്യംവികസിപ്പിക്കുന്നതിന് എല്ലാ മന്ത്രാലയങ്ങളെയുംവകുപ്പുകളെയും, സംസ്ഥാന ഗവണ്മെന്റുകളെയും പ്രോത്സാഹിപ്പിക്കുക.
6. സര്വ്വകലാശാലകള്, സ്വകാര്യ കമ്പനികള്എന്നിവയുമായുള്ളകൂട്ട് പ്രവര്ത്തനം പ്രോത്സാഹിപ്പിക്കുന്നതോടൊപ്പം പൊതുമേഖലാലാബുകളിലുംമറ്റുമുള്ളസാങ്കേതികവിദ്യാവികസനത്തിന് സുസ്ഥിരതഉറപ്പാക്കുന്നതിനുള്ള നയങ്ങള്രൂപീകൃതമാക്കുക.
7. ഗവേഷണവികസനത്തിനായുള്ള നിര്ദ്ദേശങ്ങള് തിരുത്തുമ്പോള് പൊതുവായ മാനദണ്ഡങ്ങള്രൂപീകരിക്കുക.
പശ്ചാത്തലം
അഞ്ച് പ്രധാന പ്രശ്നങ്ങളാണ്സാങ്കേതികവിദ്യാമേഖല നേരിടുന്നത്.
1. സാങ്കേതികവിദ്യാവികസനത്തില്ഒറ്റതിരിഞ്ഞ സമീപനം
2. സാങ്കേതികവിദ്യാ മാനകങ്ങള് വികസിപ്പിക്കുകയോ, ഉപയോഗിക്കാതിരിക്കുകയോചെയ്യുകവഴിലക്ഷ്യമിട്ട വ്യാവസായികവികസനം സാധ്യമാകാതെവരിക.
3. ഇരട്ട ഉപയോഗമുള്ളസാങ്കേതികവിദ്യകള്വാണിജ്യപരമായി ഉപയോഗിക്കാതിരിക്കുക
4. സാങ്കേതികവിദ്യവികസനത്തിന് അനുഗുണമല്ലാത്ത ഗവേഷണവികസന പ്രവര്ത്തനങ്ങള്
5. സമൂഹത്തിനുംവ്യവസായങ്ങള്ക്കുംആവശ്യമായസുപ്രധാന സാങ്കേതികവിദ്യകള്കണ്ടെത്തേണ്ട ആവശ്യം.
ഈ പ്രശ്നങ്ങള് പരിഹരിക്കുന്നതിനുള്ള ശ്രമമാണ്സാങ്കേതികവിദ്യ ഗ്രൂപ്പിന്റെരൂപീകരണം.
(NS/MRD
ഭവന, നഗരദാരിദ്ര ലഘൂകരണ മന്ത്രാലയം
രാജ്യത്തെ സ്വയം സഹായ സംഘങ്ങള് നിര്മ്മിച്ചത് ഒരു കോടിയിലധികം മുഖാവരണങ്ങള്
രാജ്യത്തെ വിവിധ സ്വയം സഹായ സംഘങ്ങള് ചേര്ന്ന് ഈ കോവിഡ്-19 കാലത്ത് നിര്മ്മിച്ചത് ഒരു കോടിയിലധികം മുഖാവരണങ്ങള്. കേന്ദ്ര ഭവന, നഗരകാര്യ മന്ത്രാലയത്തിന്റെ ദീനദയാല് അന്ത്യോദയ യോജന-ദേശീയ നഗര ഉപജീവന ദൗത്യത്തിന് കീഴിലുള്ള സ്വയം സഹായ സംഘങ്ങളാണ് ഈ നേട്ടം കൈവരിച്ചത്.
ദൗത്യത്തിന് കീഴിലുള്ള വനിതാ സംരംഭകരുടെ ശക്തമായ പങ്കാളിത്തമാണ് ഇത് സാധ്യമാക്കിയത്. കൂടുതുല് ഊര്ജ്ജത്തോടെയും നിശ്ചയദാര്ഢ്യത്തോടെയും പരിശ്രമിക്കാനുള്ള പ്രചോദനമാണ് ഇവരുടെ ഉല്പതിഷ്ണുത മറ്റുള്ളവര്ക്ക് നല്കുന്നത്. വനിതാ ശാക്തീകരണം അക്ഷരാര്ത്ഥത്തില് ഇവിടെ ജീവനുകള് കാത്തുരക്ഷിക്കുകയാണ്.
പ്രധാനമന്ത്രിയുടെ ഓഫീസ്
ഇന്ത്യയുടെ സ്വാതന്ത്ര്യസമരത്തിൽ പങ്കെടുത്ത എല്ലാ മഹാന്മാർക്കും സ്വാതന്ത്ര്യദിന പ്രസംഗത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
രാജ്യത്തെ 140 കോടി ജനങ്ങളെ പരിവാർജൻ  എന്നു സംബോധന ചെയ്തു
77-ാം സ്വാതന്ത്ര്യദിനത്തിൽ ഇന്നു ചുവപ്പുകോട്ടയുടെ കൊത്തളങ്ങളിൽനിന്നു രാജ്യത്തെ അഭിസംബോധന ചെയ്ത പ്രധാനമന്ത്രി ശ്രീ നരേന്ദ്ര മോദി, തന്റെ 140 കോടി 'പരിവാർജന്'  ആശംസകളേകി. രാജ്യത്തിന്റെ വിശ്വാസം എക്കാലത്തെയും ഉയർന്ന നിലയിലാണെന്നും അദ്ദേഹം പറഞ്ഞു.
ഇന്ത്യയുടെ സ്വാതന്ത്ര്യ സമരത്തിൽ പങ്കെടുത്ത ഓരോ മഹദ്വ്യക്തിക്കും ശ്രീ മോദി ശ്രദ്ധാഞ്ജലി അർപ്പിച്ചു. മഹാത്മാഗാന്ധിയുടെ നേതൃത്വത്തിൽ നടന്ന നിസ്സഹകരണ പ്രസ്ഥാനത്തെയും സത്യഗ്രഹ പ്രസ്ഥാനത്തെയും ഭഗത് സിങ്, സുഖ്ദേവ്, രാജ്ഗുരു തുടങ്ങി നിരവധി ധീരരുടെ ത്യാഗത്തെയും അനുസ്മരിച്ച പ്രധാനമന്ത്രി, ആ തലമുറയിലെ മിക്കവാറും എല്ലാവരും സ്വാതന്ത്ര്യസമരത്തിൽ പങ്കെടുത്തിട്ടുണ്ടെന്നു ചൂണ്ടിക്കാട്ടി.
ചരിത്രപ്രധാനമായ ഈ വർഷം നടക്കുന്ന പ്രധാന വാർഷികദിനങ്ങളെക്കുറിച്ച് അദ്ദേഹം പറഞ്ഞു. മഹത്തായ വിപ്ലവകാരിയും ആത്മീയാചാര്യനുമായ ശ്രീ അരബിന്ദോയുടെ 150-ാം ജയന്തി വർഷത്തിന് ഇന്നു സമാപനമാകുകയാണ്. സ്വാമി ദയാനന്ദിന്റെ 150-ാം ജയന്തി, റാണി ദുർഗാവതിയുടെ 500-ാം ജന്മവാർഷികം എന്നിവ ആവേശത്തോടെ ആഘോഷിക്കുന്നതിനെക്കുറിച്ചും അദ്ദേഹം പരാമർശിച്ചു. ഭക്തിയുടെ മകുടോദാഹരണമായ വിശുദ്ധ മീര ബായിയുടെ 525-ാം ജന്മവർഷമാണിതെന്നും അദ്ദേഹം പറഞ്ഞു. അടുത്ത റിപ്പബ്ലിക് ദിനം 75-ാം റിപ്പബ്ലിക് ദിനമാണെന്നും അദ്ദേഹം പറഞ്ഞു. “പല തരത്തിൽ, നിരവധി അവസരങ്ങൾ, നിരവധി സാധ്യതകൾ, ഓരോ നിമിഷവും പുതിയ പ്രചോദനം, ഓരോ നിമിഷവും പുതിയ അവബോധം, ഓരോ നിമിഷവും സ്വപ്നങ്ങൾ, നിമിഷം തോറും പ്രതിവിധികൾ, രാഷ്ട്രനിർമാണത്തിൽ ഏർപ്പെടാൻ ഒരുപക്ഷെ ഇതിലും വലിയ അവസരമില്ല”- ശ്രീ മോദി കൂട്ടിച്ചേർത്തു.
pic.twitter.com/kxjrblWO8f
— PMO India  August 15, 2023
pic.twitter.com/AuUYA9a8kL
— PMO India  August 15, 2023
രാസവസ്തു, രാസവളം മന്ത്രാലയം
ലോക്ക് ഡൗണ് കാലത്ത് പ്രധാന്മന്ത്രി ഭാരതിയ ജന് ഔഷധി കേന്ദ്രങ്ങള്ക്ക് ഏപ്രിൽ മാസത്തിൽ 52 കോടിയുടെ നേട്ടം
ന്യൂഡൽഹി , മെയ് 3, 2020
രാജ്യത്ത് ലോക്ക് ഡൗണിന്റെ പശ്ചാത്തലത്തിലും മരുന്നു വില്പ്പനയില് പ്രധാന്മന്ത്രി ഭാരതിയ ജന് ഔഷധി കേന്ദ്രങ്ങള്ക്ക് ക്ക് മികച്ച നേട്ടം. ഇക്കഴിഞ്ഞ മാര്ച്ചില് 42 കോടി രൂപയുടെ മരുന്ന് വിറ്റത് ഏപ്രിലില് 52 കോടി രൂപയായി വര്ധിച്ചു. 2019 ഏപ്രിലില് ഇത് 17 കോടി രൂപയായിരുന്നു. പൊതുവിപണിയേക്കാള് 50 മുതല് 90 ശതമാനം വരെ വില കുറച്ച് മരുന്നു വില്ക്കുന്ന ഇത്തരം കേന്ദ്രങ്ങളെ സമീപിച്ചത് മൂലം പൊതുജനങ്ങള്ക്ക് 300 കോടിയോളം രൂപ ലാഭിക്കാനായി.
രാജ്യം നേരിടുന്ന ഈഅസാധാരണമായ സാഹചര്യത്തില് വി്ശ്രമമില്ലാതെ പണിയെടുക്കുകയും വില്പനയിൽ റെക്കോർഡ് സൃഷ്ടിക്കുകയും ചെയ്തതിനു ജന് ഔഷധി കേന്ദ്രങ്ങളിലെ ജീവനക്കാരെ കേന്ദ്ര രാസവസ്തു -രാസവള മന്ത്രി ശ്രീ ഡി. വി. സദാനന്ദ ഗൗഡയും സഹമന്ത്രി ശ്രീ മന്സൂഖ് മാണ്ഡവ്യയും അഭിനന്ദിച്ചു.
900 ലധികം ഗുണനിലവാരമുള്ള ജനറിക് മരുന്നുകളും 154 ഓളം ശസ്ത്രക്രിയാ ഉപകരണങ്ങളും മിതമായ നിരക്കില് പി.എം.ബി.ജെ.എ കെയില് ലഭ്യമാണ്.
ആവശ്യക്കാര്ക്ക് സമീപത്തെ ജന് ഔഷദി കേന്ദ്രങ്ങള് കണ്ടെത്തുന്നതിനും മരുന്നുകളുടെ വില അറിയുന്നതിനും ''ജന് ഔഷദി സുഗം'' എന്ന മൊബൈല് ആപ്പ് സഹായിക്കുമെന്ന് കേന്ദ്ര പൊതുമേഖലാ സ്ഥാപനമായ ബ്യൂറോ ഓഫ് ഫാര്മ സി.ഇ.ഒ സച്ചിന് കുമാര് സിംഗ് അറിയിച്ചു. 3,25,000-ലധികം ആളുകള് ഈ ആപ്ലിക്കേഷന് ഉപയോഗിക്കുന്നുണ്ട്. ഗൂഗിള് മാപ്പിന്റെ സഹായത്തോടെ ജൻ ഔഷധി കേന്ദ്രങ്ങള് കണ്ടെത്തുന്നതിന് കഴിയും. ഒപ്പം ഇവിടെ ലഭ്യമായിട്ടുള്ള മരുന്നുകളുടെ വിലയും ബ്രാന്ഡഡ് മരുന്നുകളുമായുള്ള താരതമ്യവും ആപ്പിലൂടെ സാധിക്കും. ആന്ഡ്രോയ്ഡ്, ഐ-ഫോണ് പ്ലാറ്റ്ഫോമുകളില് ഈ ആപ്ലിക്കേഷന് പ്രവര്ത്തിക്കും.
(നിലവില് രാജ്യത്ത് 726 ജില്ലകളിലായി 6300 ലധികം പി.എം.ബി .ജെ.എ.കെളാണ് പ്രവര്ത്തിക്കുന്നത്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19 വാക്സിനേഷനിൽ ഇന്ത്യ ഒരു നാഴികക്കല്ല് പിന്നിട്ടു
ന്യൂഡൽഹി, മാർച്ച് 09, 2021
2021 ജനുവരി 16 മുതൽ ആരംഭിച്ച കോവിഡ്19 വാക്സിനേഷൻ യജ്ഞത്തിൽ ഇന്ത്യ ഒരു സുപ്രധാന നേട്ടം രേഖപ്പെടുത്തി. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 4,05,517 സെഷനുകളിലായി 2.3 കോടി  വാക്സിൻ ഡോസ് വിതരണം ചെയ്തു. വാക്സിൻ വിതരണത്തിന്റെ 52 ആമത്തെ ദിവസം , 20,19,723 വാക്സിൻ ഡോസുകളാണ് നൽകിയത്.
മഹാരാഷ്ട്ര, കേരളം, പഞ്ചാബ്, തമിഴ്നാട്, ഗുജറാത്ത്, കർണാടക എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു. കഴിഞ്ഞ 24 മണിക്കൂറിൽ റിപ്പോർട്ട് ചെയ്ത 15,388 പുതിയ കേസുകളിൽ 84.04% വും ഈ സംസ്ഥാനങ്ങളിൽ നിന്നാണ്. മഹാരാഷ്ട്രയിലാണ് ഏറ്റവും അധികം പ്രതിദിന രോഗികൾ - 8,744. കേരളത്തിൽ 1,412 കേസുകൾ റിപ്പോർട്ട് ചെയ്തു.
ഇന്ത്യയിൽ ചികിത്സയിലുള്ള രോഗികളുടെ എണ്ണം 1,87,462 ആയി. ഇത് രാജ്യത്തെ ആകെ ചികിത്സയിൽ ഉള്ളവരുടെ 1.67 ശതമാനമാണ്.
RRTN/SKY
വിദ്യാഭ്യാസ മന്ത്രാലയം
ഡിജിറ്റൽ വിദ്യാഭ്യാസവുമായി ബന്ധപ്പെട്ട പ്രഗ്യത മാർഗ നിർദേശങ്ങൾ കേന്ദ്ര മാനവവിഭവശേഷി വികസന മന്ത്രി പ്രകാശനം ചെയ്തു
(ന്യൂഡൽഹി , ജൂലൈ 14, 2020
ഡിജിറ്റൽ വിദ്യാഭ്യാസവുമായി ബന്ധപ്പെട്ട പ്രഗ്യത മാർഗ നിർദേശങ്ങൾ കേന്ദ്ര മാനവവിഭവ ശേഷി വികസന മന്ത്രി ശ്രീ രമേശ് പൊക്രിയാൽ നിഷാങ്ക് ഓൺലൈനിലൂടെ ന്യൂഡൽഹിയിൽപ്രകാശനം ചെയ്തു. മന്ത്രാലയത്തിന്റെ ചുമതലയുള്ള സഹമന്ത്രി ശ്രീ സഞ്ജയ് ധോത്രെയും ചടങ്ങിൽ സന്നിഹിതനായിരുന്നു
രാജ്യത്തെ 240 ദശലക്ഷം കുട്ടികളെ കൊവിഡ്19 മഹാമാരി ഉയർത്തുന്ന വെല്ലുവിളികൾ ബാധിച്ചതായി ശ്രീ നിഷാങ്ക് അഭിപ്രായപ്പെട്ടു. മഹാമാരി ഉയർത്തിയ പ്രത്യാഘാതങ്ങൾ ലഘൂകരിക്കുന്നതിന് രാജ്യത്തെ വിദ്യാലയങ്ങളുടെ ഭാഗത്തുനിന്ന് നടപടികൾ ആവശ്യമാണെന്നും അദ്ദേഹം ചൂണ്ടിക്കാട്ടി. ഇതുവരെ പിന്തുടർന്നിരുന്ന അധ്യാപന- പഠനരീതികൾ, ഉടച്ചു വാർക്കുന്നതിനൊപ്പം, വീടുകളിലും വിദ്യാലയങ്ങളിലും ഇരുന്നു കൊണ്ട് തന്നെ അധ്യയനം സാധ്യമാക്കുന്ന ഗുണമേന്മയുള്ള ഒരു വിദ്യാഭ്യാസരീതി അവതരിപ്പിക്കേണ്ടതുണ്ടെന്നും അദ്ദേഹം ഓർമ്മിപ്പിച്ചു.
രാജ്യത്തെ ഡിജിറ്റൽ / ഓൺലൈൻ വിദ്യാഭ്യാസത്തെപ്പറ്റിയുള്ള PRAGYATA മാർഗ്ഗനിർദ്ദേശങ്ങൾ ഗുണമേന്മ ഉറപ്പാക്കി കൊണ്ടുള്ള ഓൺലൈൻ വിദ്യാഭ്യാസത്തിനുള്ള മാർഗ്ഗരേഖ തുറന്നു നൽകിയതായും കേന്ദ്ര മന്ത്രി അഭിപ്രായപ്പെട്ടു.
സ്കൂൾ അധികാരികൾ, അധ്യാപകർ, അധ്യാപക പരിശീലനം നൽകുന്നവർ, മാതാപിതാക്കൾ, വിദ്യാർഥികൾ തുടങ്ങി ഒട്ടനവധി പേർക്ക് ഈ മാർഗനിർദേശങ്ങൾ ഉപകാരപ്രദമാകും എന്നും മന്ത്രി വ്യക്തമാക്കി
ഡിജിറ്റൽ ഉപകരണങ്ങൾ ലഭ്യമായവരും , ഭാഗികമായോ പൂർണമായോ ലഭ്യമല്ലാത്തവരുമായ രാജ്യത്തെ എല്ലാ പഠിതാക്കൾക്കും NCERT യുടെ ആൾട്ടർനേറ്റീവ് അക്കാദമിക കലണ്ടർ ഉപയോഗിക്കുന്നുണ്ട് എന്ന് ഉറപ്പ് ആക്കാൻ പുതിയ മാർഗ നിർദേശത്തിൽ പറയുന്നു
താഴെപ്പറയുന്ന മേഖലകളിലെ നിർദേശങ്ങളാണ് പ്രധാനമായും PRGYATA, മാർഗനിർദേശങ്ങൾ മുന്നോട്ടു വയ്ക്കുന്നത്
# ഓൺലൈൻ ഡിജിറ്റൽ വിദ്യാഭ്യാസം ആസൂത്രണം ചെയ്യുന്നതുമായി ബന്ധപ്പെട്ട് അവയുടെ സമയദൈർഘ്യം, പ്രദർശന സമയം, സമഗ്രത, ഓൺലൈൻ - ഓഫ്ലൈൻ പ്രവർത്തനങ്ങളുടെ സന്തുലനം എന്നിവയുമായി ബന്ധപ്പെട്ട ആശങ്കകൾ
# ഡിജിറ്റൽ വിദ്യാഭ്യാസ കാലഘട്ടത്തിലെ ശാരീരിക - മാനസിക ആരോഗ്യവും സ്വാസ്ഥ്യവും
# സൈബർ സുരക്ഷയും ധാർമികപരമായ ശീലങ്ങളും
നിർദ്ദേശിക്കപ്പെടുന്ന പ്രദർശന സമയം
ക്ലാസ് - നിർദ്ദേശം
പ്രീപ്രൈമറി - 30 മിനിറ്റിൽ താഴെ
ഒന്നു മുതൽ 12 വരെ - http://ncert.nic.in/aac.html ൽ ലഭ്യമായ NCERT യുടെ അക്കാദമിക് കലണ്ടർ പിന്തുടരുകയോ തിരഞ്ഞെടുക്കുകയോ ചെയ്യുക
ഒന്നു മുതൽ എട്ടു വരെ - ഓൺലൈൻ അധ്യയനം രണ്ടു സെഷനുകളിൽ കൂടാൻ പാടില്ല. ഈ ഓരോ സെഷനും 30 മുതൽ 45 മിനിട്ടുകൾക്ക് ഇടയിൽ മാത്രം ദൈർഘ്യമുള്ളത് ആയിരിക്കണം
9 മുതൽ 12 വരെയുള്ള ക്ലാസുകൾ - അധ്യയനം നാലു സെഷനിൽ കൂടാൻ പാടില്ല.
ഈ ഓരോ സെഷനും 30 മുതൽ 45 മിനിട്ടുകൾക്ക് ഇടയിൽ മാത്രം ദൈർഘ്യമുള്ളത് ആയിരിക്കണം
ദീക്ഷ , സ്വയംപ്രഭ,SWAYAM MOOCS, റേഡിയോ വാഹിനി, ശിക്ഷാ വാണി, പ്രത്യേക ശ്രദ്ധ ആവശ്യമുള്ള കുട്ടികൾക്കായുള്ള പ്രത്യേക ഭാഗങ്ങൾ, ITPAL തുടങ്ങിയ എല്ലാ ശ്രമങ്ങളെയും ഒരുമിപ്പിക്കേണ്ടതുണ്ടെന്നും മാർഗനിർദേശത്തിൽ പറയുന്നു
മാർഗ്ഗ നിർദ്ദേശങ്ങൾ ക്കായി താഴെപ്പറയുന്ന ലിങ്ക് സന്ദർശിക്കുക
https://mhrd.gov.in/sites/upload_files/mhrd/files/upload_document/pragyata-guidelines.pd
കോര്പ്പറേറ്റ്കാര്യ മന്ത്രാലയം
എംസിഎ 21 പതിപ്പ് 3.0 ന്റെ ഒന്നാം ഘട്ടം ധനകാര്യ സഹമന്ത്രി ശ്രീ അനുരാഗ് സിംഗ് താക്കൂർ പുറത്തിറക്കി
കോർപ്പറേറ്റ് കാര്യ മന്ത്രാലയത്തിന്റെ , നവീകരിച്ച വെബ്സൈറ്റ്, മന്ത്രാലയത്തിലെ ഉദ്യോഗസ്ഥർക്കുള്ള പുതിയ ഇമെയിൽ സേവനങ്ങൾ, ഇ-ബുക്ക്,ഇ-കൺസൾട്ടേഷൻ എന്നീ രണ്ട് പുതിയ മൊഡ്യൂളുകൾ എന്നിവ ഉൾപ്പെടുന്ന - എംസിഎ 21 പതിപ്പ് 3.0 ധനകാര്യ, കോർപ്പറേറ്റ് കാര്യ സഹമന്ത്രി ശ്രീ അനുരാഗ് സിംഗ് താക്കൂർ, ഇന്ന് ഡൽഹിയിൽ ഒരു വെർച്വൽ പരിപാടിയിലൂടെ പുറത്തിറക്കി.
നവീകരിച്ച വെബ്സൈറ്റ് ഉപയോക്താക്കൾക്ക് ഒരു പുതിയ അനുഭവം നൽകും. 'ഇ - ബുക്ക് ' മൊഡ്യൂൾ ഏറ്റവും പുതിയ നിയമം ലഭ്യമാക്കാനും, നിയമത്തിൽ ഉണ്ടായ ചരിത്രപരമായ മാറ്റങ്ങൾ മനസ്സിലാക്കാനും സഹായിക്കും..
കോർപ്പറേറ്റ് കാര്യ മന്ത്രാലയം അവതരിപ്പിക്കുന്ന നിർദ്ദിഷ്ട ഭേദഗതികളിലും പുതിയ നിയമനിർമ്മാണങ്ങളിലും ഓൺലൈൻ വഴി പൊതുജന അഭിപ്രായം സ്വീകരിക്കൽ, വിവിധതലങ്ങളിലെ പങ്കാളികളിൽ നിന്ന് ലഭിക്കുന്ന വിവരങ്ങൾ തരംതിരിക്കുന്നതിന് കൃത്രിമബുദ്ധി ഉപയോഗിക്കൽ, വേഗത്തിൽ നയം രൂപീകരിക്കുന്നതിന് വിശകലന റിപ്പോർട്ട് തയ്യാറാക്കൽ എന്നിവ ഇ - കൺസൾട്ടേഷൻ മൊഡ്യൂൾ വഴി സാധ്യമാകും.
കോർപ്പറേറ്റ് കാര്യ മന്ത്രാലയ ഓഫീസർമാർക്കായുള്ള പുതിയ ഇ മെയിൽ സേവനം, അവർക്ക് വിവിധ മേഖലകളിലെ പങ്കാളികളുമായി സംഘടിത ആശയവിനിമയത്തിനുള്ള നൂതന സവിശേഷതകളോട് കൂടിയതാണ്.
എംസിഎ വി 3.0 രണ്ട് ഘട്ടങ്ങളായാണ് നടപ്പാക്കുക.രണ്ടാമത്തെയും അവസാനത്തെയും ഘട്ടം 2021 ഒക്ടോബർ മുതൽ നിലവിൽ വരും.
(Visitor Counter : 185
പ്രധാനമന്ത്രിയുടെ ഓഫീസ്
വാക്സിനേഷൻ കുറവുള്ള ജില്ലകളുമായി പ്രധാനമന്ത്രി നവംബർ 3 ന് അവലോകന യോഗം നടത്തും
ജി 20 ഉച്ചകോടിയിലുംസി ഓ പി 26 ലും പങ്കെടുത്ത ശേഷം രാജ്യത്തേക്ക് മടങ്ങിയ ഉടൻ, പ്രധാനമന്ത്രി ശ്രീ നരേന്ദ്ര മോദി പ്രതിരോധ കുത്തിവയ്പ്പ് കവറേജ് കുറവുള്ള ജില്ലകളുമായി നവംബർ 3 ന് ഉച്ചയ്ക്ക് 12 മണിക്ക് വീഡിയോ കോൺഫറൻസിംഗ് വഴി അവലോകനം നടത്തും.
ആദ്യ ഡോസിന്റെ 50 ശതമാനത്തിൽ താഴെ കവറേജും കോവിഡ് വാക്സിന്റെ രണ്ടാം ഡോസിന്റെ കവറേജും കുറഞ്ഞ ജില്ലകളെ യോഗത്തിൽ ഉൾപ്പെടുത്തും. ജാർഖണ്ഡ്, മണിപ്പൂർ, നാഗാലാൻഡ്, അരുണാചൽ പ്രദേശ്, മഹാരാഷ്ട്ര, മേഘാലയ തുടങ്ങിയ സംസ്ഥാനങ്ങളിലെ 40-ലധികം ജില്ലകളിലെ ജില്ലാ മജിസ്ട്രേറ്റുമാരുമായി പ്രധാനമന്ത്രി ആശയവിനിമയം നടത്തും. ഈ സംസ്ഥാനങ്ങളിലെ മുഖ്യമന്ത്രിമാരും യോഗത്തിൽ പങ്കെടുക്കും.
(
പ്രത്യേക സേവനങ്ങളും ഫീച്ചറുകളും
സിടിസിആർഐയിൽ കൂർക്ക കൃഷി സംബന്ധമായ ക്രോഡീകരണ സമ്മേളനം സംഘടിപ്പിച്ചു
ഐസിഎആർ-കേന്ദ്ര കിഴങ്ങുവിള ഗവേഷണ കേന്ദ്രത്തിൽ  ഇന്ന് കൂർക്ക കൃഷി കേന്ദ്രീകരിച്ച് ഏകദിന ക്രോഡീകരണ സമ്മേളനം സംഘടിപ്പിച്ചു. കേരളം, തമിഴ്നാട്, കർണാടക എന്നിവിടങ്ങളിൽ നിന്നുള്ള 100-ലധികം പേർ പങ്കെടുത്തു. കൂർക്ക കൃഷിയിൽ നേരിടുന്ന വെല്ലുവിളികളെ അഭിസംബോധന ചെയ്ത് സുസ്ഥിരമായ ഭാവിക്കായി പങ്കാളികളെ ശാക്തീകരിക്കുന്നതിലാണ് സമ്മേളനം ശ്രദ്ധ കേന്ദ്രീകരിച്ചത്. കോയമ്പത്തൂരിലെ തമിഴ്നാട് അഗ്രികൾച്ചറൽ യൂണിവേഴ്സിറ്റി ഡീൻ  ഡോ. പി. ഐറിൻ വേദമണി യോഗം ഉദ്ഘാടനം ചെയ്തു. കൂർക്കയുടെ ഉയർന്ന കലോറി ഉള്ളടക്കവും അവശ്യ പോഷകങ്ങളും ഊന്നിപ്പറഞ്ഞുകൊണ്ട് ഡോ. ഐറിൻ, വിവിധ കാർഷിക-കാലാവസ്ഥാ മേഖലകൾക്കനുസൃതമായി ഉയർന്ന വിളവ് നൽകുന്നതും കീട-രോഗ പ്രതിരോധശേഷിയുള്ളതുമായ ഇനങ്ങൾ വികസിപ്പിക്കേണ്ടതിന്റെ ആവശ്യകതയും, കിഴങ്ങുവർഗ്ഗങ്ങൾ കാര്യക്ഷമമായി വിളവെടുക്കുന്നതിനും തരപ്പെടുത്തുന്നതിനുമുള്ള നൂതന യന്ത്രങ്ങൾ വികസിപ്പിക്കേണ്ടതിന്റെയും ആവശ്യകത ഊന്നിപ്പറഞ്ഞു. കുമരകം ആർഎആർഎസിലെ റിസർച്ച് അസോസിയേറ്റ് ഡയറക്ടർ ഡോ. ഷീബ റെബേക്ക ഐസക് വിശിഷ്ടാതിഥിയായി. ഡോ. ഐസക് കൂർക്ക കൃഷിയുടെ ഇൻപുട്ട് റെസ്പോൺസിവിറ്റി അടിവരയിടുകയും വിളവ് വർധിപ്പിക്കുന്നതിനുള്ള സാധ്യതകൾ ചർച്ച ചെയ്യുകയും ചെയ്തു. ICAR-CTCRI ഡയറക്ടർ ഡോ. ജി. ബൈജു തന്റെ അധ്യക്ഷ പ്രസംഗത്തിൽ, 2000 ഹെക്ടറിലധികം വ്യാപിച്ചുകിടക്കുന്ന കേരളത്തിലെയും തമിഴ്നാട്ടിലെയും കാർഷിക ഭൂപ്രകൃതിയിൽ കൂർക്ക വഹിക്കുന്ന പ്രാധാന്യം എടുത്തുപറഞ്ഞു. കൂർക്ക കർഷകരുടെ ഉപജീവനത്തിനും വരുമാനത്തിനും ഭക്ഷ്യസുരക്ഷയ്ക്കും വിളയുടെ സുപ്രധാന സംഭാവനയെ അദ്ദേഹം ഊന്നിപ്പറഞ്ഞു. ചർച്ചയ്ക്ക് വ്യവസായ വീക്ഷണത്തിൽ മധുരയിലെ എം/എസ് ലിംഗ കെമിക്കൽസിന്റെ സാങ്കേതിക ഉപദേഷ്ടാവ് ബി.മുരളീധരൻ പ്രത്യേക പ്രഭാഷണം നടത്തി. പ്രിൻസിപ്പൽ സയന്റിസ്റ്റും വിള ഉല്പാദന വിഭാഗം മേധാവിയുമായ ഡോ.ജി.സുജ സ്വാഗതവും പ്രിൻസിപ്പൽ സയന്റിസ്റ്റ് ഡോ.ആർ.മുത്തുരാജ് നന്ദിയും പറഞ്ഞു. ക്രോഡീകരണ സമ്മേളനം പങ്കാളികൾക്ക് ആശയങ്ങൾ കൈമാറുന്നതിനും വെല്ലുവിളികൾ ചർച്ച ചെയ്യുന്നതിനും മേഖലയിലെ കൂർക്ക കൃഷി വർധിപ്പിക്കുന്നതിനുള്ള നൂതനമായ പരിഹാരങ്ങൾ പര്യവേക്ഷണം ചെയ്യുന്നതിനും വിലമതിക്കാനാവാത്ത വേദിയൊരുക്കി. സുസ്ഥിരമായ സമ്പ്രദായങ്ങളിലും സാങ്കേതിക പുരോഗതിയിലും ശ്രദ്ധ കേന്ദ്രീകരിച്ചുകൊണ്ട്, കൂർക്ക കർഷകർക്ക് കൂടുതൽ സമ്പന്നമായ ഭാവിക്ക് വഴിയൊരുക്കാനും മേഖലയിലെ ഭക്ഷ്യസുരക്ഷയിൽ ഗണ്യമായ സംഭാവന നൽകാനും പരിപാടി ലക്ഷ്യമിടുന്നു.
--NS--
(Visitor Counter : 30
പ്രധാനമന്ത്രിയുടെ ഓഫീസ്
2018 ലെ സോള് സമാധാന പുരസ്ക്കാരം പ്രധാനമന്ത്രി നരേന്ദ്ര മോദിക്ക്
2018 ലെ സോള് സമാധാന പുരസ്ക്കാരം പ്രധാനമന്ത്രി ശ്രീ നരേന്ദ്ര മോദിക്ക് നല്കാന് സോള് സമാധാന സമിതി തീരുമാനിച്ചു. അന്താരാഷ്ട്ര സഹകരണം മെച്ചപ്പെടുത്താനും, ആഗോള സാമ്പത്തിക വളര്ച്ച ഉയര്ത്താനും, ലോകത്തെ അതിവേഗത്തില് വളരുന്ന വന് സമ്പദ്ഘടനയായ ഇന്ത്യയിലെ ജനങ്ങളുടെ മാനവശേഷി ത്വരിതപ്പെടുത്താനും, സാമൂഹിക ഉദ്ഗ്രഥന ശ്രമങ്ങളിലൂടെയും, അഴിമതി വിരുദ്ധ നയങ്ങളിലൂടെയും ജനാധിപത്യത്തിന്റെ വികസനം അഭിവൃദ്ധിപ്പെടുത്തുന്നതിനുമുള്ള അദ്ദേഹത്തിന്റെ സമര്പ്പണത്തിന്റെ അംഗീകാരമായിട്ടാണ് ഈ പുരസ്ക്കാരം നല്കുന്നത്.
സമ്പന്നരും, ദരിദ്രരും തമ്മിലുള്ള സാമൂഹിക, സാമ്പത്തിക അസമത്വം കുറയ്ക്കുന്നതില് 'മോഡിണോമിക്സ്' വഹിച്ച പങ്കിനെ ശ്ലാഘിച്ചുകൊണ്ട് ഇന്ത്യയുടെയും, ലോകത്തിന്റെയും സമ്പദ്ഘടനയുടെ വളര്ച്ചയ്ക്ക് പ്രധാനമന്ത്രി മോദിയുടെ സംഭാവനകളെ സോള് സമാധാന പുരസ്ക്കാര സമിതി 2018 ലെ സോള് സമാധാന പുരസ്ക്കാരം നല്കിക്കൊണ്ട് ആദരിച്ചിരിക്കുകയാണ്. കറന്സി റദ്ദാക്കലിലൂടെയും അഴിമതി വിരുദ്ധ നടപടികളിലൂടെയും ഗവണ്മെന്റിനെ സംശുദ്ധമാക്കാനുള്ള പ്രധാനമന്ത്രിയുടെ ഉദ്യമങ്ങളെ സമിതി പ്രകീര്ത്തിച്ചു. 'ആക്ട് ഈസ്റ്റ് നയം' 'മോദി ഡോക്ട്രിന്' എന്നിവയ്ക്ക് കീഴില് ലോക രാഷ്ട്രങ്ങളുമായി പരപ്രേരണകൂടാതെ മുന്കൈയെടുക്കാന് സന്നദ്ധത കാട്ടുന്ന വിദേശ നയത്തിലൂടെ മേഖലയിലും, ആഗോളതലത്തിലും സമാധാനം കൈവരിക്കുന്നതിലുള്ള പ്രധാനമന്ത്രി മോദിയുടെ സംഭാവനകളെയും സമിതി അംഗീകരിച്ചു. ഈ പുരസ്ക്കാരം കിട്ടുന്ന 14-ാമത്തെ വ്യക്തിയാണ് പ്രധാനമന്ത്രി മോദി.
കൊറിയയുമായുള്ള ഇന്ത്യയുടെ സൗഹൃദം വര്ദ്ധിപ്പിക്കുന്നതിന്റെ വെളിച്ചത്തില് അഭിമാനകരമായ ഈ ബഹുമതിക്ക് നന്ദി പ്രകാശിപ്പിച്ച് കൊണ്ട് പ്രധാനമന്ത്രി മോദി പുരസ്ക്കാരം സ്വീകരിക്കാന് സമ്മതം അറിയിച്ചു. ഇരുകൂട്ടര്ക്കും സൗകര്യപ്രദമായ സമയത്ത് സോള് സമാധാന സമിതി പുരസ്ക്കാരം സമ്മാനിക്കും.
പശ്ചാത്തലം
കൊറിയയിലെ സോളില് നടന്ന 24-ാമത് ഒളിംപിക് മത്സരങ്ങളുടെ വിജയത്തെ അനുസ്മരിക്കാന് 1990 ലാണ് കൊറിയന് സമാധാന പുരസ്ക്കാരം സ്ഥാപിതമായത്. 160 രാഷ്ട്രങ്ങള് പങ്കെടുത്ത ആ മത്സരത്തിന് സൗഹൃദവും, ഒത്തൊരുമയും വളര്ത്താനും, സമാധാനത്തിന്റെയും അനുരഞ്ജനത്തിന്റെയും അന്തരീക്ഷം ലോകമാസകലം സൃഷ്ടിക്കാനും കഴിഞ്ഞു. കൊറിയന് ഉപഭൂഖണ്ഡത്തിലും, ലോകത്ത് മറ്റെല്ലായിടത്തും സമാധാനത്തിന് വേണ്ടിയുള്ള കൊറിയന് ജനതയുടെ അഭിവാഞ്ഛ വ്യക്തമാക്കുന്നതിനാണ് സോള് സമാധാന പുരസ്ക്കാരം സ്ഥാപിക്കപ്പെട്ടത്.
മാനവരാശിയുടെ പൊരുത്തപ്പെടലിനും, രാജ്യങ്ങള് തമ്മിലുള്ള ഒത്തൊരുമയ്ക്കും, ലോകസമാധാനത്തിനും സംഭാവനകള് നല്കിയ വ്യക്തികള്ക്കാണ് രണ്ട് വര്ഷത്തിലൊരിക്കല് സോള് സമാധാന പുരസ്ക്കാരം നല്കുന്നത്. മുന്പ് ഈ പുരസ്ക്കാരത്തിന് അര്ഹരായ വിഖ്യാത ആഗോള വ്യക്തിത്വങ്ങളില് മുന് യു.എന്. സെക്രട്ടറി ജനറല് കോഫി അന്നാന്, ജര്മ്മന് പ്രസിഡന്റ് ആഞ്ചല മെര്ക്കല് തുടങ്ങിയവരും വിഖ്യാത അന്താരാഷ്ട്ര സഹായ സംഘടനകളായ ഓക്സ്ഫാം, ഡോക്ടേഴ്സ് വിത്ത് ഔട്ട് ബോര്ഡേഴ്സ് മുതലായവയും ഉള്പ്പെടും. ലോകമെമ്പാടും നിന്നുമുള്ള 1,300 ലധികം നാമനിര്ദ്ദേശങ്ങളില് നിന്നുള്ള നൂറിലധികം മത്സരാര്ത്ഥികളെ വിലയിരുത്തിയ ശേഷമാണ് 2018 ലെ സോള് സമാധാന പുരസ്ക്കാരത്തിന് തികച്ചും അര്ഹതയുള്ള വ്യക്തിയായി കണ്ടെത്തിക്കൊണ്ട് പ്രധാനമന്ത്രി മോദിക്ക് നല്കാന് പുരസ്ക്കാര സമിതി തീരുമാനിച്ചത്.
(Visitor Counter : 102
പ്രധാനമന്ത്രിയുടെ ഓഫീസ്
മുൻ ഇന്ത്യൻ കരസേനാ മേധാവി ജനറൽ എസ് എഫ് റോഡ്രിഗസിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുൻ ഇന്ത്യൻ കരസേനാ മേധാവി ജനറൽ എസ് എഫ് റോഡ്രിഗസിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ജനറൽ എസ് എഫ് റോഡ്രിഗസിന്റെ വേർപാടിൽ വേദനയുണ്ട്. ഇന്ത്യയെ കൂടുതൽ ശക്തമാക്കുന്നതിനുള്ള അദ്ദേഹത്തിന്റെ അസാധാരണ സേവനത്തിനും സംഭാവനയ്ക്കും രാജ്യം അദ്ദേഹത്തോട് കടപ്പെട്ടിരിക്കും. അദ്ദേഹത്തിന്റെ ആഴത്തിലുള്ള തന്ത്രപരമായ അറിവിന് അദ്ദേഹം ആദരിക്കപ്പെട്ടു . എന്റെ ചിന്തകൾ അദ്ദേഹത്തിന്റെ കുടുംബത്തിനും സുഹൃത്തുക്കൾക്കും ഒപ്പമാണ്. അദ്ദേഹത്തിന്റെ ആത്മാവിന് നിത്യശാന്തി നേരുന്നു.
പ്രധാനമന്ത്രിയുടെ ഓഫീസ്
സിഎസ്ഐആർ സൊസൈറ്റിയുടെ യോഗം പ്രധാനമന്ത്രിയുടെ അധ്യക്ഷതയിൽ നാളെ ചേരും
കേന്ദ്ര ശാസ്ത്ര - വ്യാവസായിക ഗവേഷണ സമിതി  സൊസൈറ്റിയുടെ യോഗം നാളെ  രാവിലെ 11 മണിക്ക് ചേരും . പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗ് വഴി അദ്ധ്യക്ഷത വഹിക്കും. കേന്ദ്ര ശാസ്ത്ര സാങ്കേതിക മന്ത്രിയും ചടങ്ങിൽ പങ്കെടുക്കും.
കേന്ദ്ര ശാസ്ത്ര സാങ്കേതിക മന്ത്രാലയത്തിന് കീഴിലുള്ള ശാസ്ത്ര-വ്യാവസായിക ഗവേഷണ വകുപ്പിന്റെ ഭാഗമാണ് സൊസൈറ്റി. 37 ലബോറട്ടറികളിലൂടെയും 39 ഔട്ട്റീച് സെന്ററുകളിലൂടെയും രാജ്യത്തുടനീളം ഇതിന്റെ പ്രവർത്തനങ്ങൾ നടക്കുന്നു. പ്രമുഖ ശാസ്ത്രജ്ഞർ, വ്യവസായികൾ, ശാസ്ത്ര മന്ത്രാലയങ്ങളിലെ മുതിർന്ന ഉദ്യോഗസ്ഥർ എന്നിവർ , എല്ലാ വർഷവും യോഗം ചേരുന്ന, സൊസൈറ്റിയുടെ ഭാഗമാണ്.
(